ועדת הכלכלה, כנסת 18, פרוטוקול מספר 410, 2011-01-10 15:15

כרמל שאמה-הכהן: שלום לכולם, אני מתכבד לפתוח ישיבה רביעית היום של ועדת הכלכלה שעניינה שתי הצעות.

כרמל שאמה-הכהן: האחת היא של סגן יושב-ראש הכנסת חבר הכנסת אופיר אקוניס – דיון מהיר שכבודו יזם בנשיאות הכנסת, ואושר על-ידי נשיאות הכנסת, ולכן יידון וגם נצביע על מסקנות.

כרמל שאמה-הכהן: הסעיף השני הוא הצעה דחופה לסדר היום שאושרה במליאה של חברי הכנסת: בילסקי, מקלב, כץ, לוין, ונחמן שי.

כרמל שאמה-הכהן: חבר הכנסת אקוניס הוא היחיד שהגיע מבין היוזמים.

כרמל שאמה-הכהן: חבר הכנסת אקוניס, תציג בבקשה את הנושא.

אופיר אקוניס: תודה, אדוני היושב-ראש.

אופיר אקוניס: אני מאוד מודה לך שהעלאת את הנושא לסדר היום.

אופיר אקוניס: אני חושב שבתזמון מדהים הנושא מגיע לכנסת כאשר אתמול לפחות רובנו הגדול צפה באתרי האינטרנט, בתחנות הטלוויזיה, ובתחנות הרדיו ושמע את הקולות.

אופיר אקוניס: זה נראה כמו אלפים רבים.

אופיר אקוניס: אבל, הפגיעה בשירות היא בהרבה יותר מהאלפים הרבות שהסתופפו סביב תחנות הרכבת ובסמוך לתחנות האוטובוס שצמודות לתחנות הרכבת בעקבות ההחלטה של חברת הרכבת להשבית את הקווים לדרום.

אופיר אקוניס: אדוני המנכ"ל, כידוע לך אני לא נחשב לאחד מהאנשים שמנסים ליצור כותרות סתמיות על דברים שהם על סדר היום.

אופיר אקוניס: אתה גם יודע, וגם מנהלת הוועדה, וגם חבר הכנסת שאמה שהיה איתנו בלפחות, אם אינני טועה, מאחד הסיורים ברכבת ישראל.

אופיר אקוניס: היינו בשני סיורים ברכבת ישראל, ובדקנו בתחילה את העבודות בתוואי הדרומי, ולאחר מכן עשינו השלמה לתוואי הצפוני.

אופיר אקוניס: אני רואה פה נציג של משרד האוצר.

אופיר אקוניס: כאשר משרד האוצר יצא בהודעה שהוא מתנגד לתוכנית הממשלתית ששמה "נתיבי ישראל", אם אינני טועה, שבה יש תקצוב של 27.5 מיליארד לטובת פיתוח רכבת, ויש שם גם כבישים, אני הייתי מהראשונים שבאמת עמדו בכל במה ואמרו שלא ניתן לאוצר לבלום את הרכבת, וזה היה תרתי משמע.

אופיר אקוניס: נדמה לי שזה היה הציטוט.

אופיר אקוניס: אדוני המנכ"ל, אני מאוד מעריך את פועלך כמנהל כללי של החברה.

אופיר אקוניס: מלבד היות הרכבת כלי תחבורה חשוב מאוד המסייע בהפחתת תאונות הדרכים, ובהפחתת זיהום האוויר, מעל כל זה, מדובר בכלי חברתי לצמצום פערים במדינת ישראל.

אופיר אקוניס: יש כל מיני השקפות על צמצום פערים בישראל.

אופיר אקוניס: אני חושב שצריך לתת לתושבי הפריפריה את האפשרות להגיע במהירות מבאר-שבע, או מקריית-גת לתל-אביב, או הפוך: מתל-אביב לקריית גת או לפריפריה, לקריות, או לנהרייה המרוחקת.

אופיר אקוניס: זהו כלי חברתי לצמצום פערים יותר מהרבה כלים אחרים שאנשים משתמשים בהם בכל מיני מחקרים למיניהם שמתפרסמים השכם והערב.

אופיר אקוניס: לכן, אני לא בא לכאן כאויב הרכב, אלא נהפוך הוא – כאוהב הרכבת.

אופיר אקוניס: הוועדה הזאת כשהיא יושבת כוועדה צרכנית, בעיקרה, מטרתה לספק שירות לציבור הצרכנים לא רק בתחום הסלולר, או הקמעונאות.

אופיר אקוניס: אדוני המנכ"ל, בעיניי אתם מספקים שירות.

אופיר אקוניס: תפקידה של המדינה לספק את השירות הזה לאזרחים שלה.

אופיר אקוניס: אני מוכרח להודות שאתה נכנסת בעשור שבו המדינה עשתה דבר שלא עשתה חמישה עשורים.

אופיר אקוניס: המדינה הזאת הפקירה את פיתוח הרכבת.

אופיר אקוניס: אגב, ממשלות רבות הפקירו את פיתוח הרכבת עשרות שנים.

אופיר אקוניס: אפשר לומר שבשני העשורים האחרונים יש תחילה של התקדמות בתחום מסילות הברזל.

אופיר אקוניס: אבל בוודאי, אדוני המנכ"ל, שהדבר הזה קורה בעשור האחרון.

אופיר אקוניס: רואים קווים למקומות שלא היינו מעלים על דעתנו שיגיעו אליהם.

אופיר אקוניס: רואים תחנות רכבת.

אופיר אקוניס: כשאני נוסע אני רואה את קו החוף ליבנה שיתחבר לאשקלון בבנייה, וגם את התחנות המוכנות.

אופיר אקוניס: אני חושב שכל זה הוא דבר מבורך.

אופיר אקוניס: אבל, הוא לא מצדיק את המראות שנראו אתמול מסביב לתחנות הרכבת והאוטובוס.

אופיר אקוניס: אני חושב שהתפקיד של הוועדה הזאת הוא לראות כיצד לא לנגח את הרכבת, ולא להגיד שהיא חברה לא טובה, אלא לבוא ולומר כיצד חברת הרכבת וחברות נוספות - אולי אוטובוסים - מספקות את השירות האלטרנטיבי הטוב ביותר לצרכנים כדי שכאשר תסיימו את ההשבתה של הקווים לדרום, עד אז לפחות יינתן השירות הטוב ביותר למאות אלפי הישראלים שלצערי נפגעו אתמול, ואני יודע שנפגעים כל יום, מההשבתה הזאת.

אופיר אקוניס: לכן, אני מבקש לשמוע תשובות מחברת הרכבת.

אופיר אקוניס: תודה.

כרמל שאמה-הכהן: תודה רבה.

כרמל שאמה-הכהן: חבר הכנסת מקלב, בבקשה.

אורי מקלב: אדוני היושב-ראש, תודה רבה לך.

אורי מקלב: קודם כל, זוהי גם הזדמנות בשבילי לברך אותך על זה שאתה יושב על כיסא היושב-ראש.

אורי מקלב: עשית רוטציה עם יושב-ראש מוכשר ומוצלח, ואתה ממשיך.

אורי מקלב: אני רק רוצה לאחל שתמשיך רוטציה מלאה.

אורי מקלב: כשאני מברך אותך בזה, אני גם מברך אותנו.

אורי מקלב: אולי לזה חבר הכנסת בילסקי לא יסכים.

כרמל שאמה-הכהן: בכל דבר טוב יש גם רע.

כרמל שאמה-הכהן: הרי עד שנכנסתי לפה, הייתי יושב צמוד אליך בנשיאות הכנסת – אחת מהשעות היפות בשבוע.

אופיר אקוניס: זה נכון.

אופיר אקוניס: אני מסכים, אז אני עכשיו מקיים את זה.

אורי מקלב: הדברים האלה יחסרו לנו.

אורי מקלב: יש אלטרנטיבה.

אורי מקלב: ביקשתי דיון מהיר, ואופיר גם תמך בזה שאנחנו נוכל להיפגש עוד הפעם בוועדה.

אורי מקלב: יש לך הרבה עבודה, ואתה יכול, מסוגל, וראוי לקדם את הנושאים החשובים שעל סדר היום.

אורי מקלב: חבר הכנסת בילסקי הביא את ההצעה כהצעה לסדר רגילה, והוא דיבר על זה באריכות.

אורי מקלב: אנחנו הבאנו את זה כהצעה לסדר דחופה, והיה לנו פרק זמן יותר קצר.

אורי מקלב: מדובר בכל מה שקרה בעת השריפה ברכבת, והאסון שכמעט קרה ברכבת, וההשלכות של זה.

אורי מקלב: אנחנו דיברנו בשני היבטים.

אורי מקלב: ההיבט הראשון, אנחנו צריכים להודות על כך שנמנע אסון גדול.

אורי מקלב: לא שהאסון נמנע, אלא שהוא כבר קרה.

אורי מקלב: יש בהלכה שאלה מתי צריך לברך ברכת "הגומל".

אורי מקלב: האם כאשר היתה כמעט תאונה קשה צריך לברך "הגומל", או שלא?

אורי מקלב: כשאתה כבר בתוך התאונה, וניצלת, ונמנעה התאונה אז מברכים "הגומל", וזו ההלכה.

אורי מקלב: במקרה הזה אנשים שהיו בעת האירוע הזה ברכבת היו חייבים לברך "הגומל" כיוון שהיו כבר בתוך האסון.

אורי מקלב: על כך אין מחלוקת.

אורי מקלב: אנחנו באמת שמחים ומודים על כך שהאסון נמנע.

אורי מקלב: אבל, אנחנו צריכים לדון בדבר.

אורי מקלב: אנחנו לא יכולים לדבר עכשיו על כמעט אסון, אלא אנחנו צריכים לדון במה שקרה ברכבת, ועל פרמטרים כאילו הדבר קרה.

אורי מקלב: אני חושב שהיו התרעות, בעולם היו שריפות, ועם כל זה עולם כמנהגו נוהג.

אורי מקלב: רכבת ישראל המשיכה לקנות קרונות כאלה, והאסון הגיע.

אורי מקלב: כאשר השריפה הגיעה, בעצם לא יכלו להתמודד איתה, ואנשים היו לכודים בתוך הקרון, אילולא התושייה של החייל הדברים היו נראים אחרת.

אורי מקלב: לאותו חייל קרה נס כפול.

אורי מקלב: הוא גם ניצל מהשריפה, אבל הנס הוא גם בכך שלא העמידו אותו לדין על מה שהוא עשה.

אורי מקלב: במאמר מוסגר אני רוצה לומר שהיה מי שאמר – אני לא יודע אם המנכ"ל אמר את זה, או דובר הרכבת – שזה היה מעשה לא חכם.

אורי מקלב: אני כן רוצה לחזק חיילים ואזרחים שפועלים בתושייה כזאת, באומץ ושמייד התעשתו.

אורי מקלב: לא להגיד שזה היה מעשה לא חכם מכיוון שאולי היתה עוברת רכבת ממול, והיתה יכולה להיגרם תאונת דרכים קשה.

אורי מקלב: אבל, קרה דבר נוסף שהזכירו אופיר ואחרים.

אורי מקלב: אנחנו עודדנו את כולם לנסוע בתחבורה ציבורית, ואם בתחבורה ציבורית אז ברכבת ישראל כדבר הכי בטיחותי.

אורי מקלב: אנחנו מנסים להטמיע את זה בחינוך, ולאחר מכן אנחנו מנסים להטמיע את זה ולשפר כך שאזרחי ישראל יימנעו מנסיעה ברכב פרטי וייסעו ברכב ציבורי.

אורי מקלב: ואם ברכב בציבורי, אז ודאי וודאי רכבת ישראל.

אורי מקלב: והנה, אנחנו מגלים שעל אף שהיו אולי חששות כאלה, לא היה שום תהליך של הפקת לקחים ולא היו תרחישים מה יקרה אילו מצב כזה יהיה, ואנחנו היינו צריכים להתמודד עם כמעט אסון גדול מאוד.

אורי מקלב: אנחנו צריכים להסיק מסקנות, ולא לטאטא מתחת לשטיח.

אורי מקלב: חובתנו הציבורית להציף את הנושא הזה, ולא להשאיר את זה כמו שמשאירים הרבה נושאים אחרים שאנחנו מחכים שהם רק ירדו מסדר היום, ובזה נגמר העניין.

אורי מקלב: הנושא השני הוא התנהלות הרכבת.

אורי מקלב: גם אני רוצה להעמיד את עצמי בין כאלה שאוהבים את רכבת ישראל.

אורי מקלב: זה אחד הדברים הנפלאים שמדינת ישראל יכולה להתגאות בהם - למשל,  השיפורים - ואני לא מתייחס לעניין ההפרטה.

אורי מקלב: רכבת ישראל צריכה להיות כמוביל מרכזי של מדינת ישראל.

אורי מקלב: אבל, אנחנו ראינו שבהתמודדות לאחר מכן גם בזה היו כשלים.

אורי מקלב: אני לא יודע איפה  הכשל.

אורי מקלב: הכשל הגדול בזה שלא חשבו מה יקרה אם תהיה שריפה, ואם תהיה שריפה איך מתמודדים איתה.

אורי מקלב: אבל, הכשל הוא גם במה שאמר חבר הכנסת בילסקי כשהזכיר את העובדה שהוחלט להפסיק את תנועת הרכבות, או להוציא מאה קרונות משימוש.

אורי מקלב: צריך להבין שהיו לכך השלכות על מערכת התחבורה במדינת ישראל, לציבור שמשתמש, למשק.

אורי מקלב: מדובר בנזק לא ישוער.

אורי מקלב: עד היום הזה עדיין אין פתרונות.

אורי מקלב: הפתרונות הזמניים שנמצאו, כמו העמדת אוטובוסים, גם הם הופסקו לאחר כמה ימים.

אורי מקלב: מודעות התנצלות בעיתונות לא פותרים את הבעיה.

אורי מקלב: אני חושב שהיו צריכים לעשות כל מאמץ, והרבה יותר ממה שנעשה, כדי למצוא אלטרנטיבה ופתרונות לכזה דבר.

אורי מקלב: מדובר בתחבורה מרכזית שמשתמשים בה מאות אלפים כל יום, והיא מפסיקה לפעול.

אורי מקלב: אני לא מנכ"ל, ואני גם לא איש מקצוע.

אורי מקלב: אבל, הפתרון הוא כן להפעיל את הרכבות האלה.

אורי מקלב: אבל, לשים בכל קרון כזה איש מקצוע, או איש שיודע, או אחד מרכבת ישראל שיהיו לו הכלים המתאימים כדי שאם חס וחלילה יקרה מצב מסוכן, ידעו לפתוח מייד את דלתות החירום, או שגלאי העשן ושהמטפים יעבדו.

אורי מקלב: לא נראה לי שזו הוצאה שהיא מקבילה לנזק שנגרם כאשר הפסיקו את תנועת הרכבות.

אורי מקלב: היא בכלל לא באותה פרופורציה.

אורי מקלב: אפשר לקחת פנסיונרים של כיבוי האש לצורך המשימה הזאת, או לקחת מתנדבים שייסעו במאה קרונות האלה.

אורי מקלב: אפשר עוד להעסיק מאה אנשים בשכר כזה או אחר.

אורי מקלב: ההוצאה של השבתת כל הקרונות עולה על כל הוצאה שכזו.

אורי מקלב: אם כל זה לא מתבצע אז צריך לחשוב על שכירת אוטובוסים, והעמדת אוטובוסים לרשות הנוסעים.

אורי מקלב: אני חושב שכל הדברים לא נעשו עד היום הזה.

אורי מקלב: אדוני, אני מודה לך שהעלאת את הנושא הזה לסדר היום בצורה מהירה.

אורי מקלב: כי לפעמים יכול להיות מצב שעובר זמן עד שדנים בהצעה לסדר שעוברת לוועדה בהחלטת המליאה.

אורי מקלב: אני אומר שזה יכול לקרות לפעמים.

כרמל שאמה-הכהן: אמרת "לפעמים"?

כרמל שאמה-הכהן: לעיתים נדירות.

אורי מקלב: לעיתים נדירות קורה הפוך, והנה אני מברך אותך על זה שזה קרה.

אורי מקלב: אנחנו דנו על כך ביום רביעי, והנה אתה דן בזה מייד ביום שני.

אורי מקלב: אנחנו באמת מקווים שהדיון יהיה עם תכלית.

אורי מקלב: תודה.

כרמל שאמה-הכהן: תודה רבה, חבר הכנסת מקלב.

כרמל שאמה-הכהן: הדובר הבא הוא חבר הכנסת בילסקי.

זאב בילסקי: אדוני היושב-ראש, תודה.

עמיר פרץ: הרכבת ממילא לא מגיעה לדרום.

עמיר פרץ: עדיין מגיעה לרעננה.

אופיר אקוניס: לא מגיעה לרעננה בכלל, חבר הכנסת פרץ – בוודאי שלא.

אופיר אקוניס: לא כל דבר שהוא במרכז, הרכבת מגיעה אליו.

אופיר אקוניס: אגב, לדעתי, לפי תוכנית הפיתוח היא תגיע לשדרות לפני שהיא תגיע לרעננה.

אופיר אקוניס: אני מברך על כך, זה דבר חשוב.

עמיר פרץ: כנראה שברעננה אף אחד לא זקוק לה.

אופיר אקוניס: אגב, זה תפקידה של המדינה שהפקירה שנים את הדרום, ועכשיו החליטה סוף סוף לפתח קווי רכבת לדרום, וזה דבר טוב.

אורי מקלב: חבר הכנסת אקוניס, אתה דיברת על זה שהרכבת מגשרת על פערים.

אופיר אקוניס: בוודאי.

אופיר אקוניס: אמרתי: מצמצמת פערים.

כרמל שאמה-הכהן: חברים, הזמן קצר והמילים מרובות.

זאב בילסקי: אדוני היושב-ראש, האמת שאם מכל הדיון הזה יצא שתהיה רכבת לרעננה, אני מייתר את כל מה שאני רוצה להגיד.

אופיר אקוניס: אחרי ששדה התעופה יוצא.

זאב בילסקי: אחרי ששדה התעופה יוצא.

זאב בילסקי: אדוני היושב-ראש, אני די מתעסק עם הרכבת מהיום שנכנסתי לפה, ולקחתי על עצמי את נושא התחבורה.

זאב בילסקי: הלכתי גם למבקר המדינה וישבתי אצלו כדי ללמוד את הדוחות שהוא חיבר על הרכבת.

זאב בילסקי: אגב, אני רוצה להודות למנכ"ל.

זאב בילסקי: הוא משיב בזמן מהיר לכל פנייה שלי, וממש בתחומים האלה אין לי טענות שיש לי אותן במקומות אחרים, והרבה.

זאב בילסקי: אבל, נתחיל בנושא קטן כי בדרך כלל הדברים הקטנים מעידים על הדברים הגדולים.

זאב בילסקי: לך תראה את רכבת ישראל ביום ראשון בשעה שש בבוקר.

זאב בילסקי: תבחר לך איזה תחנה שאתה רוצה, ותראה את הקרבות שבהם מעורבים חיילים, וזקנים.

זאב בילסקי: זה קרבות, אני כבר לא מדבר איתכם על דחיפות.

זאב בילסקי: זה קרב לעלות על הרכבת.

זאב בילסקי: אני התחלתי "להתלבש" על העניין הזה, והגשתי שאילתא, וביקשתי מהשר.

זאב בילסקי: אני שואל את השר, והוא אומר לי: הזמנו עוד קרונות.

זאב בילסקי: אמרתי לו: אני לא מדבר כסף, לא צריך לריב עם ועד העובדים.

זאב בילסקי: אני מבקש ממך, בואו נראה את רכבת ישראל מסדרת תור.

זאב בילסקי: אני יודע שהמילה "תור" בישראל היא מילה קשה מאוד.

זאב בילסקי: בכל אופן, בתוך עמי אני חי.

זאב בילסקי: אבל, לא צריך שאנשים כמעט ייהרגו על הכניסה לרכבת.

זאב בילסקי: אם מישהו בא ראשון – יעלה ראשון.

זאב בילסקי: מי שבא אחריו – יעלה אחריו.

זאב בילסקי: תנסה לסדר את זה.

אופיר אקוניס: זה צריך להיות בוועדת החינוך, לא בוועדת הכלכלה.

זאב בילסקי: כן, אולי תרבות.

זאב בילסקי: מדובר בדבר קטן.

זאב בילסקי: לא צריך פה כסף, לא צריך יותר מידיי.

זאב בילסקי: צריך לסדר תור לרכבת.

זאב בילסקי: ישבו חכמי הרכבת, אני מוכן לייעץ להם, לסדר תור לרכבת.

זאב בילסקי: אדם שבא חצי שעה לפני כן, מגיע לו לעלות קודם.

זאב בילסקי: הוא לא צריך להירמס על-ידי כולם.

זאב בילסקי: שלא לדבר על כך שהקרבות האלה הופכים לסכנה בטיחותית.

זאב בילסקי: יום אחד ייהרג שם מישהו.

זאב בילסקי: ראיתי שבלתי ניתן לסדר את זה, ולכן לא התפלאתי על כל מה שקורה פה.

זאב בילסקי: ראיתי את השריפה, וצר לי מאוד.

עמיר פרץ: כל זה עוד לפני צמצום הקרונות?

זאב בילסקי: כל זה עוד לפני.

זאב בילסקי: זה רק לסדר תור.

עמיר פרץ: העומס שאתה מדבר עליו הוא לפני שבוטלו הקרונות.

זאב בילסקי: ודאי, ודאי – ללא קשר.

זאב בילסקי: אני מדבר איתך על שנים וזאת מידע אישי.

זאב בילסקי: אני הייתי לוקח את הבן שלי כל בוקר ביום ראשון בשעה שש לתחנת הרכבת בהרצלייה, וראיתי מה הולך שם.

זאב בילסקי: עכשיו הוא כבר בסיור שלו בדרום אמריקה.

זאב בילסקי: לכן, זה הרבה לפני כל מה שקרה.

זאב בילסקי: אי אפשר לסדר תור ברכבת, זה מסובך יותר מידיי.

זאב בילסקי: אחר כך שקרה מה שקרה, זה פועל יוצא של זה.

זאב בילסקי: כשהייתי בא לבקר בבתי-הספר ברעננה, המנהל היה מתחיל לדבר איתי על החינוך, ועל הדברים החדשים שהוא עשה.

זאב בילסקי: אמרתי: סליחה, האם אפשר ללכת לשירותים רגע?

זאב בילסקי: הוא היה אומר: כן, בבקשה.

זאב בילסקי: אני הייתי הולך לשירותים.

זאב בילסקי: כמו הפרצוף של השירותים, כך הפרצוף של המנהל – בדיוק אותו הדבר, אחד לאחד.

זאב בילסקי: תיכנס לשירותים במקום שאתה רוצה לראות בו רמת לימודים טובה, שם תלמד בדיוק איך זה.

זאב בילסקי: אני יודע שיש בעיות, ואני מעריך מאוד את מנכ"ל הרכבת.

זאב בילסקי: הוא בא ממקומות שהוא עשה לא פחות.

זאב בילסקי: אי אפשר להמשיך כך.

זאב בילסקי: ולכן, לא מצאו את הפטישים.

זאב בילסקי: אדוני המנכ"ל, אני שמעתי ברדיו.

זאב בילסקי: יש לכם סמנכ"ל לענייני בטיחות או משהו כזה, והוא אמר לי שגנבו את הפטישים.

זאב בילסקי: אם פעם או פעמיים גונבים, בפעם השלישית לא שמים.

זאב בילסקי: אני עוד לא הגעתי לכסף בכלל, לא הגעתי לתקציבים, לא הגעתי לשום דבר.

זאב בילסקי: הגעתי רק לדברים פשוטים איך מסיעים רכבת, איך מסדרים את התורים, את פתיחת הדלתות, את הפטישים, את ההודעות.

זאב בילסקי: מה לא ניסתה לעשות הרכבת?

זאב בילסקי: היו לה תאונות ואז היא שמה אנשים בתוך בוטק'ה שיש להם מכשיר קשר, והם יוצאים מסתכלים.

זאב בילסקי: אתה יודע מה?

זאב בילסקי: בסדר, גם זה פתרון.

זאב בילסקי: בהתחלה נראה לי משונה ששמים על כל צומת.

זאב בילסקי: אבל, אמרתי שאם יש תאונות כל כך מחרידות כאלה אז נעשה את הדבר הזה באופן פרימיטיבי.

זאב בילסקי: יש פה בעיה חמורה מאוד בכל מה שקשור לניהול של רכבת ישראל, כל הסיפור של הסכסוך.

זאב בילסקי: בדיוק עכשיו כשאתה מוריד שליש מהקרונות שלך, אתה צריך להסתכסך איתם.

זאב בילסקי: מזל שזה נגמר איכשהו כשדחיתם.

זאב בילסקי: יכולתם לעשות את זה לפני כן.

זאב בילסקי: אני מניח שזה לא כל כך פשוט והוועד והאנשים.

זאב בילסקי: אבל, אני אומר לך, אדוני היושב-ראש, אני הייתי מצפה שהנהגת, הנהלת רכבת ישראל תיקח את עצמה בידיים.

זאב בילסקי: יש פה עכשיו הזדמנות פז דווקא מתוך כל מה שקרה, לבנות את אחד התאגידים הטובים והיעילים ביותר במדינת ישראל.

זאב בילסקי: הרכבת יכולה לשים בכיס את כל התחבורה הציבורית האחרת.

זאב בילסקי: יעדיפו את הרכבת - אנחנו בעד זה, אנחנו תומכים בזה.

זאב בילסקי: זה אמור להיות יותר בטיחותי לאיכות החיים של תושבי מדינת ישראל.

זאב בילסקי: צריך לקחת את כל העניינים האלה הרבה יותר ברצינות.

כרמל שאמה-הכהן: תודה רבה, חבר הכנסת בילסקי.

כרמל שאמה-הכהן: חבר הכנסת יריב לוין, בבקשה.

יריב לוין: תודה, אדוני היושב-ראש.

יריב לוין: אני מתנצל על האיחור.

יריב לוין: כפי שאתה רואה אני מחובר לתה באינפוזיה.

יריב לוין: חשבתי שהדיון הזה הוא מאוד חשוב, ולכן הרגשתי חובה להגיע ולהשתתף בו.

יריב לוין: בתחילה אני רוצה לומר שאני לא מקנא במנכ"ל הרכבת, ולא בצוות שלו, משום שאני חושב שלפחות חלק מהדברים שהם נדרשים להתמודד איתם זו מציאות שהם ירשו, ומציאות שאנחנו מתמודדים איתה תקופה ארוכה :מחסור בתשתיות, פיגור עצום בתשתיות הרכבת שמנסים להדביק אותו לאורך זמן.

יריב לוין: אבל, אני חושב שנכון יהיה לנסות להפיק מהמציאות שאנחנו חווים בימים האחרונים ולהסיק ממנה מסקנות שתאפשרנה באמת ליצור שיפור של ממש.

יריב לוין: קודם כל, אני מוכרח לומר שהעידן של היום הוא עידן שהטלת אחריות אישית כמעט באופן מיידי היא על הדרגים הגבוהים ביותר.

יריב לוין: לדבר הזה יש כמובן יתרונות חשובים.

יריב לוין: אבל, יש לו גם חיסרון, והוא שאנשים שנמצאים בעמדת קבלת ההחלטות מעדיפים לא פעם ללכת על הקו האולטרא זהיר, והכי בטוח, ואז כאשר יש שריפה בקרון הפתרון הוא להשבית את כל הקרונות.

יריב לוין: זה באמת ללא שום ספק מבטיח שלא תהיה שריפה.

יריב לוין: אבל, השאלה היא האם זה סביר בשים לב לעובדה שהתוצאה שלו היא שכל שירותי הרכבת משובשים לחלוטין.

יריב לוין: יגיד מי שיגיד: שב אתה במקומי.

יריב לוין: אף אחד לא יעמיד אותי לדין על זה שהרכבת לא יצאה בזמן.

יריב לוין: אבל, אם תהיה חס וחלילה עוד שריפה, אני אמצא את עצמי על ספסל הנאשמים, ויש בזה משהו.

יריב לוין: אי אפשר להתעלם מזה.

יריב לוין: אבל, יחד עם זאת, אני חושב שבסופו של דבר נדרשת כאן איזושהי החלטה שיש בה עם כל האזהרות גם איזון מסוים.

יריב לוין: ההחלטה היא כל כך רחבה, היא מדברת גם על השבתה של כמעט מחצית הקרונות של רכבת ישראל בכלל, וגם השבתה שאיננה תחומה בזמן.

יריב לוין: לרגע זה, אף אחד מאיתנו לא יודע מתי זה יסתיים שזה מצב שאין כדוגמתו באף מדינה בעולם.

יריב לוין: אני לא מאמין שיש מדינה כלשהי שבה היו משביתים 50% מהקרונות עד מועד בלתי ידוע מבלי שניתן אפילו דין-וחשבון לציבור מה קורה בנושא הזה, איפה נמצאת הבדיקה?

יריב לוין: למה מחכים כדי להשלים אותה?

יריב לוין: מה דרוש על מנת שאפשר יהיה להחזיר את הקרונות לעבודה?

יריב לוין: אני חושב שבעניין הזה בהחלט הדיון הוא חשוב כי חשוב שנשמע תשובות לעניין הזה.

יריב לוין: יכול להיות שיש מקום שגם הוועדה תביע עמדה שבמכלול האיזונים הזה צריך לייצר כאן איזון קצת יותר נכון, ולחפש את הדרך לחדש את תנועת הרכבות לפחות בהיקף שהוא קרוב למלא במהירות הרבה יותר רבה, ובמועד שכולנו נדע מהו.

יריב לוין: המרכיב השני הוא באמת סוגיית הרזרבה.

יריב לוין: על פניו מתגלה כאן מחסור עצום בציוד ברכבת.

יריב לוין: הרי ברור לחלוטין שאי אפשר לצפות שכל הקרונות יעבדו כל הזמן במלואם.

יריב לוין: אני לא מכיר מערכת שלא צריכה להוציא קרונות, או כל דבר אחר לסבב של תחזוקה.

יריב לוין: אני לא מכיר מערכת שלא צריכה לפעמים תגבורים, ולכן צריכה תוספת.

אורי מקלב: גם את הרזרבה השביתו.

אורי מקלב: גם הרזרבה היתה מאותו סוג.

יריב לוין: כן.

יריב לוין: אנחנו נמצאים הלכה למעשה במצב שבו משנוצר הצורך להשבית, אין שום אלטרנטיבה.

יריב לוין: אין רזרבה, אין אפילו רזרבה שיכולה לכסות חלק מסוים מהחוסר.

יריב לוין: אני חושב שגם הדבר הזה מחייב התייחסות גם מצד הרכבת, וגם מצד משרד התחבורה.

יריב לוין: חייבת להיות כאן איזושהי תוכנית הצטיידות שלוקחת בחשבון לא רק את מה שצריך לנסוע ביום יום, אלא גם איזושהי היערכות למצבים מהסוג הזה.

יריב לוין: נקודה שלישית שהיא חשובה – נדמה לי שהנושא הזה חושף באופן הברור ביותר את הבעיה שיש לנו בכלל בכל סוגיית התחבורה הציבורית, ושל מיקומה בסדר עדיפויות נמוך יחסית, הקצאת משאבים לא מספיקה, השקעה שנעשית כל הזמן אחרי האירועים, ובניסיון להדביק ביקושים, ולא כמענה ויצירת הרחבה של המערכת כדי לקלוט את העתיד לבוא.

יריב לוין: אם הנתונים הם שרק כ-3.5% מהשימוש באמצעי תחבורה יבשתיים נעשים ברכבת, הסיבה היא בוודאי לא שאנשים לא רוצים לנסוע ברכבת, אלא כנראה שהיקף השירות שהרכבת נותנת הוא לא מספיק, היקף הנגישות שלה הוא לא מספיק.

יריב לוין: כפי שאנחנו גם יודעים, היקף ואופן העבודה של אותם קווים שמזינים את הרכבת גם הוא לא מספיק טוב.

יריב לוין: לכן, הייתי מציע שהוועדה גם תבקש משר התחבורה ומהגורמים הנוגעים בדבר להביא בפניה באמת בתוך פרק זמן קצר איזשהן מסקנות ותוכנית עבודה מסודרת, הן לעניינה של הרכבת בפרט, והן בכלל, כדי לייצר תחבורה ציבורית כזאת שבאמת תענה לביקוש ולצרכים, ולא נימצא כאן במצב שבו המערכת כל הזמן עוברת על קצה גבול היכולת שלה, וגם קצה גבול היכולת הזה מספק בקושי חלק קטן מהצרכים.

יריב לוין: תודה.

כרמל שאמה-הכהן: תודה רבה.

כרמל שאמה-הכהן: חבר הכנסת פרץ, בבקשה.

עמיר פרץ: אדוני היושב-ראש, אני כמובן אשתדל להיות קצר, כמובן בגלל הדברים שנאמרו כאן על-ידי כל החברים.

עמיר פרץ: ראשית, אני בהחלט חושב שמנכ"ל הרכבת שהחליט להאריך את השירות שלו ברכבת, ראוי באמת לכל השבחים על העמידה שלו, ועל הראייה שלו את הרכבת כאחד הפרויקטים הלאומיים.

עמיר פרץ: זה אחד מהמשאבים שמשפיעים על הכול: על הכלכלה, על החברה, על היכולת שלנו לנהל את החיים בשגרה.

עמיר פרץ: יש לנו כמה בעיות בכמה רמות.

עמיר פרץ: הרמה הראשונה שאני שמח שהיא לא הרמה המרכזית היום, נוגעת בכל מה שקשור לסכסוכי עבודה.

עמיר פרץ: בסך הכול, אני חושב שיש שם גם הנהלה וגם ארגונים שיודעים יפה מאוד לשמור על רמת השירות שלהם לאזרח.

עמיר פרץ: זה דווקא תחום שגם כאשר יש בו מאבקים, בסופו של דבר האזרחים מקבלים את זה כחלק ממהות הדמוקרטיה.

עמיר פרץ: זה דבר שאיש לא יכול לצפות אותו מראש.

עמיר פרץ: מבחינת האזרחים זה אפילו הרבה יותר נסלח מכל דבר אחר.

עמיר פרץ: אבל, יש שני נושאים שעומדים היום באופן בוער.

עמיר פרץ: הדבר הראשון הוא כל נושא התכנון.

עמיר פרץ: באמת מוזר שפתאום מישהו קם בבוקר ואומר: לא תכננו מסילה מקבילה, אז כל הדרום מושבת, ואנחנו פועלים באופן כזה שבן רגע הדרום יוצא מתוך האחריות של מדינת ישראל.

עמיר פרץ: הדבר השני הוא כמובן התקלה שהתרחשה.

עמיר פרץ: אני חושב שבתקלה אתה והצוותים שלך הולכים רחוק מידיי.

עמיר פרץ: נכון, אתה בא ממסורת כזאת שכשיש תקלה מהסוג הזה אז משביתים פעילות.

עמיר פרץ: אבל, אם יש תקלה גם ביחידה המורכבת ביותר, לא משביתים פעילות מבצעית.

עמיר פרץ: יכולים להשבית פעילות אימונים לתקופה מסוימת.

עמיר פרץ: אתה מדבר כאן על מהלך חיים שאין לי ספק שאפשר למצוא בהחלט פתרונות.

עמיר פרץ: הוצעו כאן כמה פתרונות.

עמיר פרץ: למשל, להוסיף גורמים אנושיים נוספים שישגיחו.

עמיר פרץ: יש פה הפרת חוזה.

עמיר פרץ: אנשים בונים את החיים שלהם לפי הכלים שהמדינה מעמידה לרשותם.

עמיר פרץ: אדם מחליט לקנות רכב, או לא לקנות רכב, אדם בוחר לעצמו מקום עבודה מסוים כשהוא יודע שהוא יכול להגיע אליו.

עמיר פרץ: פתאום מישהו שירד בתחנה מסוימת ומגיע למקום העבודה שלו, מוצא את עצמו כאחד יכול לאבד את מקום עבודתו.

עמיר פרץ: אנשים בונים את מתווה החיים שלהם בכלל כשהתשתית התחבורתית מהווה חלק מהשיקולים שלהם.

עמיר פרץ: לכן, יש פה הפרת חוזה בין המדינה לבין האזרח.

עמיר פרץ: המדינה במידה מסוימת הבטיחה שירותי תחבורה בסיסיים לאזרח, והיא לא יכולה לבוא ולהתנער.

עמיר פרץ: אם לחברות תעופה יהיו תקלות, היקף התביעות נזיקין שיהיו שם יהיו בהיקף עצום.

עמיר פרץ: זה למעט האירוע האחרון של השלגים באירופה כשהם לא עמדו בהתחייבויותיהם.

עמיר פרץ: כל חברת תעופה לקחה את הנוסעים שלה, והלינה אותם וטיפלה בהם.

עמיר פרץ: היא נתנה להם דברים אלטרנטיביים.

עמיר פרץ: פה יש בעיה כי האזרח למעשה יכול לבוא בבוקר ויאמרו לו: בוקר טוב, אין רכבת.

עמיר פרץ: מה זאת אומרת אין רכבת?

עמיר פרץ: אם אין רכבת, אז תסיע אותי בכלי אחר.

עמיר פרץ: אתה אחראי לכך, אני קשרתי את גורלי איתך כל החיים.

עמיר פרץ: אני קשרתי את רמת הפעילות האישית שלי איתך בכל דרך.

עמיר פרץ: לכן, אני חושב שהמחויבות הזאת צריכה לבוא ביטוי.

עמיר פרץ: זה נכון שלרכבת יכולות להיות הוצאות מאוד גדולות בהפעלת אותם קרונות.

עמיר פרץ: אני בהחלט מסכים איתך, אסור להמר בבטיחותם של הנוסעים.

עמיר פרץ: זה ערך שעומד מעל כל דבר.

עמיר פרץ: גם שום נוסע לא ירצה לעלות לאף קרון כשיש סיכוי כזה ואחר שהוא יעלה באש.

עמיר פרץ: ברור לחלוטין שבטיחותו האישית של הנוסע צריכה לעמוד כדבר שהוא הנכון בהחלט מבחינתך.

עמיר פרץ: אבל, בסדר – משביתים את הקרונות האלה ליום, יומיים.

עמיר פרץ: אבל, תוך כדי כך מוצאים פתרונות אלטרנטיביים.

עמיר פרץ: לכן, הייתי באמת רוצה לשמוע הבהרות לגבי לוחות זמנים הרבה יותר ברורים.

עמיר פרץ: מה הם הפתרונות האלטרנטיביים גם בשאלת צמצום הפעילות בדרום, וגם בשאלת השבתת 200 הקרונות, כך נדמה לי.

עמיר פרץ: במספר הראיונות ששמעתי אותך מדבר, נדמה לי שמדובר על 200 קרונות.

עמיר פרץ: האם זה נכון?

יצחק חקי הראל: 200 מערכים כאלה יש בעולם.

יצחק חקי הראל: רבע מהם בישראל.

עמיר פרץ: סליחה.

עמיר פרץ: שמעתי את המספר 200 מפיך.

עמיר פרץ: יש אצלנו 50 קרונות.

אופיר אקוניס: מערכים.

אופיר אקוניס: זה 3 קרונות.

יצחק חקי הראל: 150 קרונות.

עמיר פרץ: כל מערך הוא 3 קרונות, 150 קרונות.

עמיר פרץ: אני לא רחוק מה-200.

עמיר פרץ: היית נשאר איתי במספר הזה.

אופיר אקוניס: המצלמה הזאת מצלמת, לא נעים לי להגיד לך מתי הם הגיעו.

עמיר פרץ: תגיד, מה הבעיה?

עמיר פרץ: אלו עובדות.

עמיר פרץ: אי אפשר להתעלם.

עמיר פרץ: לכן, אני בהחלט חושב שאזרחי ישראל רשאים לקבל תשובות חד-משמעיות גם בשאלה  איך אתם הולכים להתמודד עם הקרונות, הרי אתם לא החלטתם להוציא אותם מהשירות לחלוטין.

עמיר פרץ: חברי המנכ"ל, לא יהיה הגיוני שבעוד שבוע מישהו מהרכבת יגיד: הנה מצאנו פתרון, ואנחנו הולכים לשים פתרונות טכניים על מנת להגביר את הבטיחות.

עמיר פרץ: מה שנכון לעוד שבוע, נכון גם היום.

עמיר פרץ: אם החלטת להשבית אותם לגמרי ואמרת: חבר'ה, אין מה לעשות.

עמיר פרץ: צריך לקבל החלטה אמיצה, הקרונות האלה הם סכנה, אני לא מוכן לסכן את הנוסעים - אוקיי, זו החלטה דרמטית שצריך להיערך מולה עם תקציבי ענק, ולקנות קרונות מהיקב ומהגורן וממקומות שונים בעולם שבהם יש קרונות פנויים.

עמיר פרץ: אבל, אם לא החלטת החלטה כזאת,  ואתה רק בודק ומתכוון בעוד זמן מה שאנחנו נתעורר ונמצא שמצאת פתרונות רק לחלק, רצוי שתמצא אותם עכשיו, ולא תמתין עוד שבוע-שבועיים.

עמיר פרץ: תודה.

כרמל שאמה-הכהן: תודה רבה לחבר הכנסת פרץ.

כרמל שאמה-הכהן: לפני שנראה את המצגת ונשמע את דבר מנכ"ל הרכבת אני אוסיף כמה מילים.

כרמל שאמה-הכהן: אנחנו גם נגיע לכל מי שנרשם.

כרמל שאמה-הכהן: אני חושב שנוכל פחות בדיון הזה לרדת לעומקם של דברים ולסיבות שהובילו לכשלים, לפחות בכל מה שנוגע לקרונות.

כרמל שאמה-הכהן: פיתוח התשתיות הוא דבר מבורך, וכנראה שאי אפשר להימנע מהפעולה הזאת.

כרמל שאמה-הכהן: אבל, אני רואה את הרכבת בעיקר כשירות חיוני שהוא שירות מונופוליסטי במובן החיובי של העניין.

כרמל שאמה-הכהן: אין שתי רכבות, יש רק רכבת אחת.

כרמל שאמה-הכהן: ברגע שהרכבת מסיבה זו או אחרת לא יכולה לתת את השירות ישיר והטבעי שלה לצרכנים, היא צריכה לעשות עד קצה יכולתה כדי שכל מי שרגיל להשתמש ברכבת, ובטח המשתמשים הקבועים, יהיה לו פתרון ראוי, זמין ונגיש, כמובן במגבלות האפשר.

כרמל שאמה-הכהן: אנחנו לא מצפים מאף אחד בעולם לעשות מה שלא ניתן לעשות.

כרמל שאמה-הכהן: אבל, יש המון דברים שניתן לעשות.

כרמל שאמה-הכהן: אני חושב שיכולנו להימנע מהמראות שנראו אתמול בתחנת הרכבת, או לפחות להוריד את מרבית העוצמה השלילית שהיתה.

כרמל שאמה-הכהן: אני מקווה שהלקחים יופקו.

כרמל שאמה-הכהן: אנחנו נשמח לשמוע עכשיו את סקירת המנכ"ל.

כרמל שאמה-הכהן: אדוני, בבקשה.

יצחק חקי הראל: אחר הצהריים טובים.

יצחק חקי הראל: אני מאוד מברך על הדיון כי התחושה שלי היא שהדיון נערך עם בעלי המניות האמיתיים שלי.

יצחק חקי הראל: אני מאמין שההתרחשויות והדברים כפי שאני אתאר אותם, לכשהם יובנו, מכלול השיקולים יהיה ברור יותר, ויהיה ברור לכולנו שרכבת ישראל נוהגת באחריות, בראש ובראשונה כלפי קהל הלקוחות.

יצחק חקי הראל: הפתרון שקוראים לו רכבת אך הגיע לארץ-ישראל לפני 10 שנים, למרות שהרכבת יש כבר 118 קודם לכן בארץ-ישראל.

יצחק חקי הראל: חברת רכבת ישראל קיימת אומנם מעל 60 שנה, אבל באמת 10 שנים.

יצחק חקי הראל: מה שקרה ב-10 השנים האחרונות עם ההחלטה של הממשלה לפני עשור להשקיע מיליארדים בהקמת רשת מסילות, הוא שחברת רכבת ישראל צמחה פי 3 בכמות הנסיעות שלה.

יצחק חקי הראל: ב-2000 נסעו ברכבת 12 מיליון נסיעות.

יצחק חקי הראל: סיימנו את שנת 2010 השנה בכמעט 36 מיליון.

יצחק חקי הראל: אין לזה אח ורע בקצב הצמיחה בשום שירות אחר, ועל אחת כמה וכמה בשירות ממשלתי.

יצחק חקי הראל: חשוב לזכור שקצב ההצטיידות בצי נייד לא הדביק את שיעור הגידול, ואנחנו פותחים את שנת 2011 עם פער של כ-40% בין הצורך ברכבות לבין הביקוש.

יצחק חקי הראל: בד בבד עם התהליך הזה, אנחנו בתהליך מואץ של הקמת תשתית מסילתית למקומות שעד היום הרכבת לא הגיעה לשם.

יצחק חקי הראל: גם למקומות שאליהם היא הגיעה, אנחנו נמצאים בשירות שהוא פחות ממה שהיינו רוצים שהוא יינתן לאזרח.

יצחק חקי הראל: הדוגמה הכי טובה היא הכפלת הקו לבאר-שבע.

יצחק חקי הראל: הרכבת היום נוסעת לבאר-שבע שעה וחצי על מסילה אחת שהיא מפותלת, וכשיש רכבת אחת בשעה.

יצחק חקי הראל: בסוף השנה הזאת כאשר יסתיים הפרויקט של הכפלת המסילה ויישור המסילה, משך הזמן לרכבת מהירה מתחנת תל-אביב-דרום לבאר-שבע-מרכז הוא 50 דקות.

יצחק חקי הראל: זו באר-שבע אחרת, זה קשר אחר.

יצחק חקי הראל: לא תהיה רכבת אחת בשעה, אלא תהיינה שלוש רכבות בשעה ועד ארבע במעלה השנים, כשאחת נוסעת דרך נתב"ג 24 שעות ביממה עד כניסת השבת, ומיציאת השבת.

יצחק חקי הראל: דהיינו, השירות שאנחנו נספק לתושבי הדרום יהיה מהפכני.

יצחק חקי הראל: כשאנחנו מסתכלים רק על הקו הזה - אם נביט לאחור על האפשרויות שעמדו בפני חברת רכבת ישראל ב-2004 כאשר הפרויקט הזה יצא לדרך, אחת האפשרויות היתה לסגור את הקו לשלוש-ארבע שנים, ולפתוח אותו אחרי ארבע שנים.

יצחק חקי הראל: ואז ב-2008 - 2009 היינו מפעילים קו כזה.

יצחק חקי הראל: אבל, במשך חמש שנים השירות לא היה מתקיים.

יצחק חקי הראל: אני נפגש עם תושבי הדרום, ואני נוסע איתם ברכבת.

יצחק חקי הראל: הם מלינים על כך שאני סגרתי את הקו ב-2010 לכמעט 100 ימים.

יצחק חקי הראל: אבל, הם מברכים כאשר הם מבינים שבסוף המהלך הזה הם יקבלו רכבת אחרת.

יצחק חקי הראל: חברים, לבנות רכבת, להכפיל את המסילה, וליישר אותה – עד היום נגענו ב-150 ק"מ, ונשארנו לנו 40 ק"מ כדי לסיים את הפרויקט.

יצחק חקי הראל: במהלך השנה אנחנו נסגור מספר פעמים את הקו.

יצחק חקי הראל: אבל, בסופו נביא רכבת אחרת.

אופיר אקוניס: ברשותך, אדוני היושב-ראש, אני אקטע את המנכ"ל.

אופיר אקוניס: אני חושב שבחדר הזה אין שום ויכוח על הרצון של כולם פה, שהוא חוצה מפלגות, על כך שהרכבת לדרום תיסע במהירות וביעילות יותר גדולה מכפי שהיא נסעה בין 97 שהיא השנה שבה חידשו את פעילות הקו, למצב היום.

אופיר אקוניס: אתם הולכים לסגור ל-100 ימים ב-2011?

יצחק חקי הראל: לא, פחות מ-100.

אופיר אקוניס: אני רוצה לדעת מהי האלטרנטיבה שחברת הרכבת או משרד התחבורה נותנים בזמן הזה לנוסעי הרכבת?

אופיר אקוניס: איזה שירות חלופי מספקים להם כדי שלא נראה שוב את המראות שראינו אתמול?

אופיר אקוניס: זאת השאלה.

אופיר אקוניס: אין לנו טענה נגד שכפול ושדרוג הקו.

יצחק חקי הראל: חבר הכנסת אקוניס, אני אענה בשם הרכבת.

יצחק חקי הראל: אני נותן שאטלים במקום רכבת בכל מקום שאני יכול.

יצחק חקי הראל: אני לא מתחרה בתחבורה הציבורית כי אני נותן שירות חינם.

יצחק חקי הראל: אני לא מתחרה בתחבורה הציבורית שגובה כרטיס, ולא נכון שאני אתחרה בה.

יצחק חקי הראל: צריך לזכור שרכבת ישראל שנוסעת לדרום ביום ראשון, מסיעה כ-1,200 נוסעים ברכבת אחת.

יצחק חקי הראל: אוטובוס מסיעה בערך 55, אם אני לא טועה.

יצחק חקי הראל: צריך לזכור שכשאני סוגר את הקו, קשה לחברת האוטובוס לתת שירות תחליפי כאשר היא מרכזת את כל האוטובוסים.

יצחק חקי הראל: אנחנו מוכנים לתת שאטלים, אנחנו נותנים במקומות מסוימים.

כרמל שאמה-הכהן: אני רוצה להבין, האם אין תשתית של אוטובוסים שיכולה לתת מענה?

יצחק חקי הראל: משרד התחבורה יכולים לענות.

כרמל שאמה-הכהן: אפילו חברות פרטיות.

אופיר אקוניס: האם אתה מתכוון לקו 380?

אופיר אקוניס: הקו הזה לא יכול לצאת פיזית מתחנת באר-שבע בתדירות יותר גדולה.

יצחק חקי הראל: אני שוכר אוטובוסים ומעמיד אותם לרשות הציבור.

אופיר אקוניס: איפה?

אופיר אקוניס: האם ליד תחנת הרכבת?

יצחק חקי הראל: ליד תחנות הרכבת.

כרמל שאמה-הכהן: האם אתה עושה את זה חינם?

יצחק חקי הראל: כן.

כרמל שאמה-הכהן: למה אתה לא גובה על זה כרטיס?

יצחק חקי הראל: כי אני לא מפעיל אוטובוסים.

יצחק חקי הראל: אני לא יכול להפעיל אוטובוסים, ואני לא מפעיל - - -

אופיר אקוניס: שואל חבר הכנסת מקלב האם הנסיעה היא חינם לכולם?

יצחק חקי הראל: הנסיעה למי שהגיע לתחנת הרכבת וכל מערכת הפרסום לא עזרה לו, ללקוח הזה אני נותן אוטובוס חינם.

כרמל שאמה-הכהן: זה מי שהגיע.

כרמל שאמה-הכהן: אני הבנתי, ואני עדיין אגיע.

יצחק חקי הראל: בדיוק.

עמיר פרץ: גם אלה שמעולם לא נסעו ברכבת.

אורי מקלב: הבעיה היא שמשרד התחבורה לא מאפשר לך לקחת באופן זמני תשלום עבור האלטרנטיבה לרכבת?

כרמל שאמה-הכהן: אני לא חושב שיש בעיה שתגבה תשלום אם אתה נותן שירות.

יצחק חקי הראל: יש.

יצחק חקי הראל: אני לא מפעיל תחבורה.

יצחק חקי הראל: אבל, האחרים יכולים לענות.

עמיר פרץ: אין לו רישיון להפעלת תחבורה.

עמיר פרץ: הוא צריך שמישהו אחר שהוא בעל רישיון להפעלת תחבורה, יעשה את השאטל הזה.

אופיר אקוניס: נכון מאוד.

עמיר פרץ: אולי הוא צריך להסדיר את זה מול אגד, או מול חברה אחרת שיש לה רישיון.

אורי מקלב: הוא לא צריך למכור  כרטיס.

אורי מקלב: אבל, הוא יכול מנוי מראש.

אורי מקלב: יש לזה תחליפים.

יצחק חקי הראל: אני מפעיל שאטלים במקום שאני יכול.

יצחק חקי הראל: אגב, אם התנועה נעצרת בין קריית-גת לבאר-שבע, שם יותר טבעי שאני אפעיל שאטל.

יצחק חקי הראל: במקרים כאלה אני מפעיל שם שאטלים באופן מסיבי.

יצחק חקי הראל: אבל, במקומות האחרים אנחנו משתדלים לתת פתרון.

יצחק חקי הראל: הנקודה העיקרית - בעיניי, ההיערכות של חברות האוטובוסים לאותה תקופה היא לא פשוטה, וגם עם התראה מראש, וכל הדברים שנוגעים בדבר.

יצחק חקי הראל: כדי שנבין - אני לא קם בבוקר ומחליט שאני סוגר.

יצחק חקי הראל: יש לי תוכנית שנתית לסגירות ל-2011 מאושרת במשרד התחבורה.

יצחק חקי הראל: משרד התחבורה מכנס את המפעילים של התחבורה הציבורית.

יצחק חקי הראל: הדברים נעשים באופן מסודר ככל שניתן.

יצחק חקי הראל: הנקודה היא - להחליף רכבת אחת, בלתי אפשרי.

יצחק חקי הראל: אם כן, השבתות תהיינה.

יצחק חקי הראל: הבשורה הטובה היא שבסוף השנה אנחנו נסיים את ההכפלה, ניתן שירות אחר לגמרי.

יצחק חקי הראל: אני מניח שהנושא הזה ירד מסדר-היום, מדוע?

יצחק חקי הראל: כי זה הקו הלפני אחרון שנשאר להכפיל.

יצחק חקי הראל: נשאר להכפיל במדינת ישראל עוד קו אחד, הקטע בין יבנה לרחובות שיצא להכפלה בשנים הקרובות.

יצחק חקי הראל: אני יכול לומר לכם שבשנתיים האחרונות אני נלחמתי שקו הרכבת שנבנה בין אשקלון,שדרות,נתיבות,אופקים, באר-שבע, ייבנה כקו כפול, וזאת ההחלטה - - -

אופיר אקוניס: האוצר התנגד.

אופיר אקוניס: לא, אני הבנתי מראש עיריית נתיבות, ראש עיריית נתיבות אומר לי - אמורה להיות תחנה בנתיבות שמחברת בין אשקלון לבאר-שבע, ובתווך יש גם את אופקים ואת שדרות.

אופיר אקוניס: הדבר הזה נבנה כקו במסילה בודדת.

עמיר פרץ: לא השתנה, ההחלטה - - -

אופיר אקוניס: אה, שיניתם?

אופיר אקוניס: לא, הוא אומר שכן.

אופיר אקוניס: נציג האוצר אומר שכן.

עמיר פרץ: ראש הממשלה אמר שהוא קונה טייסת לזה, ו -  - -

אופיר אקוניס: לא, זה רציני.

אופיר אקוניס: זה למענך, למען תושביך.

עמיר פרץ: אני מדבר ברצינות.

עמיר פרץ: אתה לא מאמין לראש הממשלה, אני מאמין לו.

אופיר אקוניס: מאמין באופן מוחלט.

עמיר פרץ: היתה הודעה של ראש הממשלה – נכון, אדוני המנכ"ל?

עמיר פרץ: - שהוא מכפיל את הקו.

יצחק חקי הראל: חבר הכנסת אקוניס, ההודעה שאני קיבלתי- - -

לאה ורון: רק חצי דקה, ישיבת המליאה נפתחה בשעה ארבע, ואנחנו מחויבים לסיים את הדיון, אדוני היושב-ראש.

כרמל שאמה-הכהן: אנחנו ממשיכים בדיון.

עמיר פרץ: אנחנו נחרוג קצת.

אופיר אקוניס: כן, נכון.

עמיר פרץ: תבקשו אישור מהיושב-ראש.

אורי מקלב: היושב-ראש הזה מקל קצת ב- - -

עמיר פרץ: לא, לא הוא צריך.

עמיר פרץ: תבקש שיודיעו שאתה ממשיך עוד רבע שעה, מה הבעיה?

זאב בילסקי: אני צריך ללכת.

זאב בילסקי: רק תגיד לי לגבי התורים, ואני אלך.

כרמל שאמה-הכהן: תבקשו אישור מרובי.

עמיר פרץ: תבקשו אישור, מה הבעיה?

עמיר פרץ: תעשי את זה.

לאה ורון: - - - לבקש אישור לישיבות ועדות הכלכלה.

כרמל שאמה-הכהן: מי מבקש אישור?

לאה ורון: אני.

לאה ורון: אם זה מה שאתה מבקש, אז - -  -

כרמל שאמה-הכהן: כן - ברור, ברור.

לאה ורון: אוקיי.

אופיר אקוניס: לא הבנתי את התשובה.

אופיר אקוניס: האם הקו בין אשקלון לבאר-שבע בנוי כקו כפול?

אופיר אקוניס: כדי שלא תהיינה ישיבות נוספות פה בעניין הזה, אדוני.

אופיר אקוניס: הרי כולם הולכים.

זאב בילסקי: רק על התור, ואני הולך.

יצחק חקי הראל: באשר לסוגיה של תורים, אנחנו - - -

אופיר אקוניס: אין רכבת, מה זה קשור לתור?

יצחק חקי הראל: אנחנו ברכבת ישראל כמו ברכבות האחרות בעולם - - -

זאב בילסקי: ידעתי שתגיד - כשיהיו אלה של העולם, יבואו לפה נוסעים, זה יהיה אחרת.

יצחק חקי הראל: חבר הכנסת בילסקי, באשר ליום ראשון - אני חושב שיום ראשון זה בעיה שניתנת להיפתר.

זאב בילסקי: עם הצבא.

יצחק חקי הראל: בדיוק.

יצחק חקי הראל: ביום רגיל 130,000 - - -

זאב בילסקי: יש לך פה שר ביטחון, קח אותו איתך.

זאב בילסקי: תאמין לי – הוא יכול לשכנע.

יצחק חקי הראל: ביום רגיל אנחנו מסיעים 130,000 נוסעים.

יצחק חקי הראל: ביום ראשון אני מסיע 150,000.

יצחק חקי הראל: 20,000 הנוספים הם ביום ראשון בבוקר.

יצחק חקי הראל: רובם ככולם חיילים.

יצחק חקי הראל: אני פניתי לצה"ל יחד עם משרד האוצר.

יצחק חקי הראל: ביקשנו מהצבא שהחיילים יעלו על הרכבת בשעה שמונה וחצי כשלאזרח הרגיל שנוסע איתי קבוע כל יום למקום העבודה, יהיה מקום ישיבה.

יצחק חקי הראל: החייל יגיע לבסיס שעתיים יותר מאוחר.

יצחק חקי הראל: האוצר היה מוכן להוסיף לצבא ההגנה לישראל 30 מיליון שקל בבסיס התקציב, צה"ל לא הסכים.

יצחק חקי הראל: אני מקווה שאולי בתקופה הקרובה צה"ל ישנה את דעתו.

יצחק חקי הראל: אם הסוגיה הזאת היתה נפתרת, אז ביום ראשון בבוקר המצב היה כמו בשאר הימים.

יצחק חקי הראל: בשאר הימים הרכבת עמוסה, אבל לא עמוסה לעייפה.

עמיר פרץ: אדוני היושב-ראש, אני מציע שוועדת הכלכלה בראשותך תפנה בעניין הזה של דחיית נסיעת החיילים ביום ראשון גם לשר הביטחון, גם לרמטכ"ל.

עמיר פרץ: לפי דעתי, לא יוכלו לסרב לזה.

עמיר פרץ: תהיה פנייה של הוועדה.

אופיר אקוניס: רעיון מצוין.

עמיר פרץ: גם החיילים ישמחו.

אורי מקלב: אדוני היושב-ראש, חבר הכנסת אופיר אקוניס העלה נושא.

אורי מקלב: כשמעלים נושאים בוועדה צריך יותר לפרט.

אורי מקלב: נראה לי שרב על הנסתר על הגלוי.

אורי מקלב: אני לא מבין את התשובות של המנכ"ל.

אורי מקלב: האם הבעיה היא במשרד התחבורה, ואתה עושה את זה בעדינות, ואתה אומר לנו: משרד התחבורה לא מצא לא מצא לי שום אפשרות - - -

כרמל שאמה-הכהן: יש פה נציגים של חברת תחבורה, ואולי נשמע אותם.

אורי מקלב: אני רק רוצה להעלות את השאלה.

אורי מקלב: הרי יש עוד דרכים בלי גביית כסף מיידית כדי שתוכל להפעיל קו תחבורה ציבורית או למצוא אלטרנטיבה.

כרמל שאמה-הכהן: זה שזה בלי כסף זה מזמין יותר עומס – זו הבעיה.

אורי מקלב: אני מבין שאם יש לך קו לתחבורה ציבורית, אז קודם כל אולי אפשר לקבל זמני או לא זמני.

אורי מקלב: האם מוצו כל האפשרויות?

אורי מקלב: יש גם אפשרות לקנות כרטיס.

אורי מקלב: אם אתה לא מוכר בתוך האוטובוס, אלא מוכר בתחנה, אתה יכול עם כרטיס כזה לעלות על אנשים.

אורי מקלב: השאלה היא האם באמת נבדקו כל האפשרויות על מנת למצוא אלטרנטיבה בזמן שבו הרכבת מושבתת, כדי שהרכבת עצמה תיתן - לא לזרוק לתחבורות ציבוריות אלטרנטיביות.

אורי מקלב: על-פי רוב כאשר הרכבת עוברת, התחבורה הציבורית לא מפותחת מספיק כדי לתת מענה במשך חודשיים-שלושה.

עמיר פרץ: אבל, יש היגיון בדבריו של המנכ"ל.

עמיר פרץ: המנכ"ל אומר: אם יש השבתה מנקודת יציאה לנקודה סופית, אני לא יכול להתמודד עם זה.

עמיר פרץ: הוא אומר: אם נוסע עולה אצלי, והוא יורד בקריית-גת, אני מתחייב להביא אותו ליעד על חשבוני.

עמיר פרץ: זה גם יותר הגיוני, כי אם אני בתחנה המרכזית של באר-שבע, והתכוונתי לנסוע באוטובוס, ואני שומע שהוא נותן הסעות חינם, אז אני בא אליו גם אם לא התכוונתי קודם.

עמיר פרץ: אבל, אם אני עולה ברכבת ובקריית-גת הוא ממשיך איתי - - -

אורי מקלב: חבר הכנסת פרץ, אני קיבלתי את דבריך שאנשים קשרו את גורלם.

אורי מקלב: אדם נוסע ברכבת מסיבות שונות כמו: נגישות, חנייה, אי קניית רכב ועוד.

אורי מקלב: מי שמשלם לרכבת, ישלם לתחבורה ציבורית.

אורי מקלב: אבל, צריכה להיות אלטרנטיבה למיקום התחנה בדרך.

אורי מקלב: .

כרמל שאמה-הכהן: למי שזה בחינם זה יישאר בחינם.

אופיר אקוניס: רק לחיילים.

אופיר אקוניס: אדוני המנכ"ל, האם אתה יכול שלא לסגור את הקווים לדרום, ובשדרוג לפסוח על יום ראשון, ולעשות אותו בימים אחרים?

יצחק חקי הראל: בכל מקום שאני יכול להתחיל את העבודה ביום שני – דהיינו, ביום ראשון בשתים-עשרה בלילה – ולסיים אותה לפני חמישי, זה מה שאני עושה.

יצחק חקי הראל: ראשון וחמישי הם הימים הכי קשים.

כרמל שאמה-הכהן: אילן קרני, מנכ"ל חברת מטרופולין.

אורי מקלב: אני הייתי - - -

כרמל שאמה-הכהן: חבר הכנסת מקלב, אנחנו צריכים להתקדם בדיון.

עמיר פרץ: אבל, שייתן לנו תשובה לגבי הקרונות.

כרמל שאמה-הכהן: הוא אמר לך שאין לו.

עמיר פרץ: מה זה "אין"?

עמיר פרץ: זו התשובה הכי חשובה.

יצחק חקי הראל: אם אני יכול להמשיך, אני ברשותכם אמשיך.

יצחק חקי הראל: באשר ל- - -

כרמל שאמה-הכהן: חשבתי שנמצה את הנקודה של ההסעות.

עמיר פרץ: הקרונות.

אופיר אקוניס: רגע, זה דיון משולב.

אופיר אקוניס: אגב, הכול יצא ביחד.

כרמל שאמה-הכהן: אילן קרני מנכ"ל חברת מטרופולין, בבקשה.

אילן קרני: צהריים טובים, אני בא בשם העובדים שלי, והנוסעים שלי שחוטפים את הריקושטים בימים ראשון וחמישי.

אילן קרני: מחוסר צניעות אני אומר שלפני שנה העלאתי את נושא השאטלים, ואז נפנפו אותי.

אילן קרני: אני שמח ששאטלים הם אחד מהפתרונות.

אילן קרני: אני פרו רכבת, עובדה היא שהרבה מאוד קווים שלנו הם קווים שהם מובילים לרכבת.

כרמל שאמה-הכהן: בוא נהיה קונקרטיים, מה אתה מציע לפתרון הבעיה?

אילן קרני: אני מציע במפורש לחזק את אותו תהליך שהחלו בו ביום ראשון הזה.

אילן קרני: ביום ראשון הזה הרכבת באמת הציבה יותר אוטובוסים.

אילן קרני: לטעמי, לא מספיק.

אילן קרני: זה עם פחות סנכרון עם האוטובוסים.

כרמל שאמה-הכהן: מאיפה היא יכולה להביא יותר?

אילן קרני: היא יכולה להביא יותר מחברות שהן לא חברות תחבורה ציבורית, אלא הן חברות פרטיות.

אילן קרני: חברות תחבורה ציבורית נותנות את המקסימום שלהן ביום ראשון וחמישי, אין להם מאיפה להביא.

אילן קרני: ולכן, רכבת ישראל יכולה לשכור אוטובוסים בימי ראשון וחמישי.

אילן קרני: ושלא נתבלבל – מי שנוסע בדרך כלל - - -

עמיר פרץ: אבל, מי ייתן להם אישור לגבות כסף?

אילן קרני: אני אגיד לך למה אין פה כסף.

אילן קרני: כי מי שנוסע בראשון וחמישי, אותם אלה שאנחנו לא יכולים לתת להם שירות, הם החיילים שנוסעים בחינם.

אילן קרני: שימו בצד את כל נושא התשלום.

עמיר פרץ: אבל, אם יש אזרח אחד על האוטובוס, אז צריך להחליט.

עמיר פרץ: זה לא מדינת אנרכיה.

אילן קרני: הם צריכים לעבוד ולשלב את עצמם עם משרד הביטחון כי משרד הביטחון הוא הקליינט הגדול.

אילן קרני: מה שהם ניסו לעשות הפעם לא כל כך צלח.

אילן קרני: אבל, אם הם יעשו את זה יותר טוב ביום ראשון הבא כך שבקומה 2 בתחנה המרכזית יעמידו את האוטובוסים, והחיילים ירדו לקומה 2 וייסעו, הם יורידו את הלחץ ולא נראה את המחזות.

עמיר פרץ: רק חיילים.

אילן קרני: רק חיילים.

אילן קרני: כך לא נראה את המחזות שראינו ביום ראשון הזה.

אילן קרני: בימים שני, שלישי ורביעי חברות התחבורה שזה אגד תעבורה וזה מטרופולין שהן שתי החברות שעושות את הקו הזה בין באר-שבע לתל-אביב, יכולות לתת את המענה, גם לנתיבות, שדרות, ולכל המקומות האלה.

אילן קרני: אנחנו יכולים לתגבר שם.

אילן קרני: אנחנו מתגברים בערך 50 – 60 אוטובוסים כל יום כזה.

אילן קרני: בראשון וחמישי אנחנו לא יכולים.

אילן קרני: צריך לעשות איזשהו מטצ'ינג יחד עם משרד הביטחון שהוא הקליינט.

אופיר אקוניס: בנתיבות ובשדרות כרגע אין רכבות.

אילן קרני: לא, אני אומר שיכולים לשחרר אז גם אוטובוסים.

אילן קרני: גם נתיבות ושדרות צריכות תחבורה.

אילן קרני: כי מה קורה?

אילן קרני: מורידים מכל מקום אז.

אילן קרני: זה לא חוכמה גדולה.

אילן קרני: אנחנו בפירוש רוצים לשמור על כל אותה מעטפת שירות שאנחנו נותנים לכלל האוכלוסייה.

אילן קרני: אם יעשו ממשק תיאום הרבה יותר טוב, ואם לא ינפנפו אותנו, ואם כולנו נשב ביחד עם משרד התחבורה ועם משרד הביטחון, נוכל להגיע למצב שניתן יהיה לתת שירות סביר.

אילן קרני: הוא אף פעם לא יהיה טוב כמו במצב שהרכבת עובדת.

אילן קרני: אני פרו רכבת, אני לא נבהל מהם.

אילן קרני: זה בסך הכול שירות משלים, או שאנחנו שירות משלים שלהם – לא איכפת לי.

אילן קרני: זה שילוביות.

אילן קרני: יש לי הרבה מאוד קווים שהם מזינים לרכבת.

אילן קרני: ראש עיריית כפר-סבא וראש עיריית הוד השרון, פנו אליי כשהרכבת לא נתנה שירותים בנורדאו או בכפר-סבא.

אילן קרני: התחלנו מהרכבת את קו 29 שהוא קו מיתולוגי שם באזור.

אילן קרני: זה מה שנעשה בעוד שבועיים כשהם יחזירו חזרה את הקרונות לטובת באר-שבע.

אילן קרני: זאת אומרת, זה כל הזמן שילוב.

אילן קרני: אנחנו ניתן שירות ככל שאנחנו יכולים.

אילן קרני: אבל, אנחנו רק לא רוצים להיות אלה שחוטפים את הריקושטים מהציבור.

אילן קרני: זה לא מתאים לנו.

כרמל שאמה-הכהן: תודה.

כרמל שאמה-הכהן: קובי כהן יושב-ראש מטה הפעולה של הנכים, בבקשה.

קובי כהן: שלום לכם, אני באתי לדבר כאן על ציבור שמהווה 10% באוכלוסייה, שהוא לצערי הרב שקוף לצורך הדיון הזה.

קובי כהן: אני מדבר כאן על אנשים שהם עם מגבלות.

קובי כהן: לצורך העניין, 100 ימים בשנת 2010 הם 100 ימים שבהם לא ניתן לנוע בין ערים במדינת ישראל, כי לצערי אמצעי התחבורה הבין-עירוני היחידי שמקיים נגישות במדינת ישראל זה רכבת ישראל.

קובי כהן: מבחינתנו, הדרך הציבורית היחידה לניידות מעיר אחת עיר אחרת במדינת ישראל, נעשית אך ורק באמצעות רכבת ישראל.

קובי כהן: בימי ההשבתה  אף אחד לא חשב על הציבור שלנו שעושה שימוש ברכבת.

קובי כהן: מדובר באנשים מקרב הציבור שלנו שעובדים, שלומדים, ואנשים שצריכים בדיקות רפואיות, והדרך היחידה לניידות ולהגיע מעיר אחת לעיר אחרת זה אך ורק באמצעות הרכבת.

אורי מקלב: בהזמנה של 24 שעות קודם?

אורי מקלב: ואם יש לך אחד שמעלה אותך לרכבת.

אורי מקלב: הרי אתם באתם לוועדה אצלי.

קובי כהן: זו בעיה בפני עצמה, זו צרה אחרת.

אורי מקלב: - - -בעיה מאוד מאוד גדולה - - -

קובי כהן: אבל, עדיין רכבת ישראל זה אמצעי התחבורה היחידי שקיים.

אורי מקלב: - - -שש שעות קודם.

אורי מקלב: אני רק עוזר לך בצרכים שלכם.

קובי כהן: זה חלק מהבעיות.

קובי כהן: אני מדבר על בעיה פשוטה.

קובי כהן: הרכבת מבאר-שבע סגורה לשבועיים ימים.

קובי כהן: יש אנשים שהתחייבו למקום עבודה, או ללימודים, וכאן מדובר על שבועיים ימים.

קובי כהן: ואני לא מדבר על אנשים שצריכים להגיע עכשיו לאוניברסיטאות כשזוהי תקופת בחינות, ואני לא מדבר על אנשים שמושבתים מעבודה שבועיים ימים.

קובי כהן: בחלופות שהרכבת מעמידה, אין שום פתרון שהוא פתרון נגיש.

קובי כהן: אנחנו פונים לכל הגורמים: אנא מכם, דאגו לפתרון שהוא פתרון נגיש בתקופת ההשבתה.

קובי כהן: תנו לנו אפשרות להגיע למקומות שאנחנו צריכים להגיע אליהם.

קובי כהן: תודה רבה.

כרמל שאמה-הכהן: תודה רבה.

כרמל שאמה-הכהן: אדוני, בבקשה.

יצחק חקי הראל: אני אתחיל בבקשה.

יצחק חקי הראל: מבחינתי, בגמר הדיון הזה כל אדם שירצה שירות מיוחד מרכבת ישראל באותו קו שהוא סגור, מוזמן לפנות באותה שיטה, ואנחנו נספק שירות חליפי.

יצחק חקי הראל: אין שום בעיה לתת שירות כפי שביקשת - לא עם אוטובוסים.

יצחק חקי הראל: אנחנו נדאג לשירות.

קובי כהן: הנסיעות הפרטיות הן בעלות אדירה.

יצחק חקי הראל: אנחנו נישא בעלות.

יצחק חקי הראל: רכבת ישראל תישא בעלות במקום השירות שהיא הפסיקה.

קובי כהן: אנחנו מודים לך.

עמיר פרץ: רק שייתן לנו תשובה לקרונות.

כרמל שאמה-הכהן: חרגנו כבר כמעט 20 דקות, למרות שקיבלנו אישור מהיושב-ראש.

כרמל שאמה-הכהן: אבל, מחכה לי בחדרי החשב הכללי, ולא נעים לי.

כרמל שאמה-הכהן: בכל מקרה, אנחנו נמשיך את הדיון.

כרמל שאמה-הכהן: יהיה עוד דיון שנקצה לו יותר זמן.

כרמל שאמה-הכהן: לא ידענו שזה יתפרס עד כדי כך.

כרמל שאמה-הכהן: אבל, אני מציע לחברי הכנסת – אני ביום ראשון הולך לראות את זה בעיניים.

כרמל שאמה-הכהן: מי שירצה – בשמחה.

עמיר פרץ: רק תשובה לגבי הקרונות.

אופיר אקוניס: האם זה סיור של הוועדה?

אופיר אקוניס: תקבע, זה רעיון טוב.

אורי מקלב: איפה הסיור?

אורי מקלב: האם הוא בתל-אביב, או בבאר-שבע?

יצחק חקי הראל: באשר לקרונות שהורדנו מהתפעול – בגמר האירוע שהתרחש ביום שלישי לפני שבוע וחצי, כמעט שבועיים, ההחלטה הראשונה שלי היתה שהשירות יימשך, מכיוון שנראה ששני הקרונות נדלקו מדליפת סולר ומניצוץ.

יצחק חקי הראל: כשהחלה החקירה של הגוף המקצועי שעובד עבורנו, הסתבר שהסיבה לכשל המכאני,לתקלה המכאנית, היא סיבה אחרת,  ולא נזילה של סולר.

יצחק חקי הראל: ברגע שהסתבר שהנושא הזה הוא לא כל כך פשוט, ההחלטה אחרי דילמה מאוד קשה היתה להוריד את הקרונות מתפעול מכיוון שאני לא יכול להבטיח עד שאני לא יודע מה קרה באמת, שהכלי הזה בטיחותי.

עמיר פרץ: כמה זמן זה צריך לקחת?

יצחק חקי הראל: כפי שפורסם גם בתקשורת, היו כאן מומחים מדנמרק שציינו שרמת האחזקה שלנו יחסית לאחזקה בדנמרק היא גבוהה מאוד.

יצחק חקי הראל: בדנמרק היו כבר מעל עשרות מקרים של אירועים דומים, קטנים יותר.

יצחק חקי הראל: אבל, זה לא חשוב.

אופיר אקוניס: בן כמה הקרונוע הזה שנשרף?

יצחק חקי הראל: הקרונוע הזה הוא בין כמעט בן 20 שנה.

יצחק חקי הראל: זה קרונוע שנבדק מהרבה היבטים בימים האלה.

יצחק חקי הראל: אני מקווה שבימים הקרובים אנחנו נדע את הכיוון הכללי, ונוכל לבודד את המתקנים, ואז לנקוט פעולות באשר לצי שבסך הכול הוא צי טוב, ולהחזיר אותו לפעילות.

יצחק חקי הראל: אף אחד מכם לא היה רוצה שאני אחזיר לפעילות - - -

עמיר פרץ: אבל, למה הבדיקה צריכה לקחת כל כך הרבה זמן אם אתה אומר שהיו להם מקרים כאלה בדנמרק?

עמיר פרץ: אז מה הבעיה?

יצחק חקי הראל: מכיוון שהחקירה הזאת מקיפה את כל המכלול של החלקים המכאניים בכלי.

עמיר פרץ: באמת, זה תשובה לא רצינית.

עמיר פרץ: תקבע לוח הזמנים, שיעבדו יום ולילה.

עמיר פרץ: מה זה נקרא "מקיפה את כל החלקים"?

יצחק חקי הראל: מכיוון שיש בדיקה של המבנה, יש בדיקה של המנועים, יש בדיקה של מכלי הסולר, יש בדיקה של הרבה מאוד מרכיבים.

יצחק חקי הראל: כדי שהכלי הזה יחזור באופן הבטוח ביותר לפעילות, השלבים הראשונים של החקירה הזאת צריכים להסתיים.

יצחק חקי הראל: אני חושב שלא נכון לסכן נוסעים כשלא ברור לך מה סיבת התקלה.

יצחק חקי הראל: אם הייתי מוריד את הכלים האלה שעה אחרי האירוע הייתם אומרים: לא בדקת, נלחצת, הורדת.

יצחק חקי הראל: אני לקחתי על עצמי 48 שעות ראשונות כי הנחתי שסיבת התקלה היא אחרת לגמרי.

יצחק חקי הראל: מהרגע שהסתבר שסיבת התקלה היא תקלה מכאנית, אנחנו מנסים למצוא את הגורמים באותו אירוע, ולתת להם את המענה האפשרי.

אורי מקלב: לא מצאתם מענה אנושי, כפי שאמר חבר הכנסת פרץ.

אורי מקלב: תגבור של איש מקצוע שילווה כל קרון הוא הרבה יותר זול מכל אלטרנטיבה של הפסקה.

אורי מקלב: שנית, הפסקתם גם את האלטרנטיבות של תחבורה, של אוטובוסים, שהעמדתם בימים הראשונים.

אורי מקלב: נתתם את זה כמה ימים, נהיה קצת יותר שקט וגם את זה הפסקתם.

אורי מקלב: אופיר, אני רק רוצה לציין שבמסמך של המ.מ.מ שמופיע פה כתוב שהקרונות האלה נקלטו מ-1992, והיו מספר סדרות, והקרון בו אירעה השריפה הוא חדש יחסית.

עמיר פרץ: חברי חבר הכנסת, אנחנו לא פותחים מחדש.

עמיר פרץ: האם אתה יכול לתת לנו תשובה עד לאיזה תאריך התחייב לך הצוות מהארץ או מחוץ-לארץ שבוחן?

עמיר פרץ: האמת היא שאותי התשובה לא מרשימה.

עמיר פרץ: עד עכשיו התשובות היו תשובות טובות.

עמיר פרץ: אבל, - - -

יצחק חקי הראל: אני חושב שאף אחד מאיתנו לא רוצה שנפעיל כלי כשאנחנו לא יודעים מה סיבת התקלה.

יצחק חקי הראל: כיוון שאתה בא מהעולם הזה, ואתה יודע - - -

עמיר פרץ: אדוני המנכ"ל, שייתנו לנו תשובה ברורה.

עמיר פרץ: צוות מכאני יגיד לך: אני בעוד שלושה-ארבעה ימים אומר לך או שבכלל לא תוכל להפעיל יותר את הקרונות האלה, או שתוכל להפעיל עם תנאי בטיחות נוספים: א', ב' ג'  - בסדר.

עמיר פרץ: אבל, לא ייתכן שצוות מכאני שיהיה חשוב ככל שיהיה, ימשוך אותך לאורך זמן.

עמיר פרץ: כמה זמן עבר מאז התקלה?

לאה ורון: ב-28 לדצמבר היתה השריפה.

יצחק חקי הראל: האירוע היה כמעט לפני שבועיים.

עמיר פרץ: נו, הרבה זמן.

אורי מקלב: אדוני היושב-ראש, מנהלת הוועדה, אני כן מבקש שמשרד התחבורה שהוא הרגולאטור כן יחקור את מידת קבלת ההחלטה הזאת להפסיק את השימוש בקרונות, והאם היתה מידתיות.

עמיר פרץ: אני מניח שמשרד התחבורה מעורב בזה.

אורי מקלב: אני בכלל לא שמעתי את משרד התחבורה בעניין הזה, ומה עם כל העמדת האלטרנטיבות לגבי  כל הנוסעים של רכבת ישראל קשרו את עבודתם ואת התנהלותם ברכבת ישראל, ובבת אחת הפסיקו להם את השירות.

עמיר פרץ: חבר הכנסת מקלב, חזרת על זה כמה פעמים.

עמיר פרץ: אדוני המנכ"ל, אני מבקש – אם תוכל להעביר לוועדה תוך זמן סביר - נניח עם מחר - מתי לדעתך הבדיקה הזאת צריכה להסתיים, כי אנחנו לא יכולים לקבל תשובה שהצוות בודק.

עמיר פרץ: האם אנחנו תלויים בצוות שלא מסוגל להתחייב?

עמיר פרץ: גם אם היה צוות שצריך היה לפרק את הרכבת לגורמים, הוא היה אומר שהוא צריך בשביל זה שבוע ימים, עשרה ימים.

עמיר פרץ: למה צריך יותר מזה?

יצחק חקי הראל: הצוות עושה בדיוק את הפעולה שאמרת.

עמיר פרץ: כמה זמן הבטיחו לך?

עמיר פרץ: האם לא קבעתם להם לוח זמנים?

יצחק חקי הראל: חבר הכנסת פרץ, אני פוגש את הצוות הזה פעם ביומיים, ומקבל דיווח, כשהמטרה שלי היא שהציוד הזה יחזור לתפעול מוקדם ככל שניתן.

יצחק חקי הראל: הקושי – מכיוון שהאירוע הזה הוא אירוע מורכב שהיתה בו שריפה גדולה, זה לא שריפה קטנה.

יצחק חקי הראל: מכל סולר אחד נשבר.

יצחק חקי הראל: אתה חייב לדעת בדיוק את הסיבה.

עמיר פרץ: אני סומך את שתי ידיי על הגישה שלך שבטיחות הנוסע היא לפני הכול.

עמיר פרץ: אבל, יחד עם זאת, גם בבדיקות הכי מורכבות יש איזשהו תיחום בלוח זמנים.

עמיר פרץ: אם הם באים מדנמרק והם רגילים לעבוד עד שתיים, אז תגיד להם לעבוד כל היום וכל הלילה.

עמיר פרץ: מיליון נוסעים מחכים לתשובה הזאת.

יצחק חקי הראל: אני מניח שלקראת סוף השבוע יהיו לנו יותר פרטים.

יצחק חקי הראל: אבל, חשוב להכניס את הדברים ל - - -

עמיר פרץ: אנחנו נשמח שהוועדה תקבל דיווח בכתב בסוף השבוע.

אורי מקלב: אתם פוגעים בתובנה הזאת שקבע משרד התחבורה שתחבורה ציבורית היא דבר אמין.

עמיר פרץ: מוטי יצחקי, בבקשה.

עמיר פרץ: רק בקצרה.

עמיר פרץ: אני מתנצל, אני לא אוהב לקטוע אנשים.

עמיר פרץ: הטילו עליי משימה לא סימפאטית.

עמיר פרץ: אבל, אין לי ברירה אלא לבצע אותה.

מרדכי יצחקי: אעשה זאת בקצרה.

מרדכי יצחקי: אני משמש כממלא מקום ראש עיריית רמלה.

מרדכי יצחקי: תחנת רמלה לכיוון דרום נסגרה ל-12 חודש.

מרדכי יצחקי: בהתחלה אמרו לנו שזה בגלל הכפלת המסילה.

מרדכי יצחקי: בסוף מתברר שנמצאו שני קברים במקום.

מרדכי יצחקי: במקום שהתחנה תיסגר לחמישה חודשים, הרכבת נכנעת ללחץ של אתרא קדישא.

מרדכי יצחקי: מדובר בהבחנה מדויקת של קברים פגאניים.

עמיר פרץ: אני פעם ראשונה שומע על זה.

אופיר אקוניס: זה סקופ רציני.

מרדכי יצחקי: מדובר בקברים פגאניים.

מרדכי יצחקי: יתרה מזה, כאשר הרכבת נדרשה בעיתונות - - -

אורי מקלב: אני שומע את זה בפעם הראשונה.

אורי מקלב: אין ספק שיש אלטרנטיבות, ואפשר להתגבר על זה.

אורי מקלב: בכביש 6 - - -

אופיר אקוניס: איפה זה נמצא?

מרדכי יצחקי: אני אגיד לכם - - -

עמיר פרץ: לא, אל תענה.

אופיר אקוניס: למה?

עמיר פרץ: המנכ"ל יענה.

מרדכי יצחקי: חבר הכנסת פרץ, אם אני אוסיף עוד כמה משפטים - - -

אופיר אקוניס: התססת פה עם הפגאניים האלה.

אופיר אקוניס: אני לא ידעתי על זה.

מרדכי יצחקי: אנחנו ישבנו עם ראש העיר ועם המנכ"ל, וסיכמנו נוהל של פינוי של הקברים האלו.

מרדכי יצחקי: אנשי השטח של הרכבת מסרבים לשתף פעולה כאשר יש לנו הסכם כתוב עם רשות העתיקות.

מרדכי יצחקי: אין מדובר בקברי יהודים.

מרדכי יצחקי: האבסורד מגיע לשיאו, ואתם לא תאמינו.

מרדכי יצחקי: עשינו סיור שם במקום, ומתברר שהרכבת רוצה להרוס את התחנה.

מרדכי יצחקי: אנשי רשות העתיקות אומרים: אין בכלל קברים מתחת לתחנה.

מרדכי יצחקי: הסביר לנו נציג הרכבת שאם ברדיוס הזה ב-12 מטר מרחק, יש קבר - צריך להרוס.

מרדכי יצחקי: יש כאן מצוקה.

מרדכי יצחקי: המנכ"ל אמר: הרכבת נוהגת באחריות כלפי הלקוחות.

מרדכי יצחקי: 31,000 תושבי רמלה נזקקים לשירות התחנה הזו בחודש.

מרדכי יצחקי: הם צריכים לקבל תשובה.

עמיר פרץ: תודה, מוטי.

עמיר פרץ: המנכ"ל יענה לאחר שהוא יישמע את עמית.

עמיר פרץ: אבל, בקצרה.

עמית דויטשר: כן, שני משפטים.

עמית דויטשר: אני ממגמה ירוקה, ואני תושב באר-שבע.

עמית דויטשר: אני לומד בתל-אביב, ואני כמעט כל יום נמצא על הקו.

עמית דויטשר: הבעיה היא לא רק בימי ראשון, אלא הבעיה היא לאורך כל השבוע.

עמית דויטשר: אנחנו פנינו למטרופולין וגם לאגד, וביקשנו לדעת בכמה הם תגברו לאורך ההשבתות ב-2010.

עמית דויטשר: הם סירבו לתת את המספרים.

עמית דויטשר: אנחנו קיבלנו את המספרים דרך משרד התחבורה.

עמית דויטשר: עשינו חישוב פשוט וגילינו שהתגבורים שהיו סיפקו מענה רק ל-25% מהנוסעים.

עמית דויטשר: כפי שאמרת, משרד התחבורה צריך ליצור קשר עם מפעילים נוספים ולדאוג ש- - -

עמיר פרץ: בסדר, שמעת שהם מתחייבים לשבת איתם.

עמית דויטשר: אבל, הבעיה היא לא רק בימי ראשון.

עמית דויטשר: הבעיה היא תמיד.

עמיר פרץ: אוקיי, מאה אחוז.

עמיר פרץ: אדוני המנכ"ל, שני משפטים, בעיקר על הקברים כדי שנדע האם זוהי אינפורמציה שיש לה על מה להסתמך.

עמיר פרץ: האם הרכבת החליטה לעשות פעולה כלשהי בגין שאלה של קברים שהתגלו, כן או לא?

אורי מקלב: אם תחנת הרכבת היתה עתיקה, האם גם הייתם הורסים אותה?

יצחק חקי הראל: בראש ובראשונה, אנחנו לא הורסים את התחנה.

יצחק חקי הראל: אנחנו לא הורסים את התחנה.

יצחק חקי הראל: הדבר הראשון שאנחנו עושים במקום הזה יחד עם רשות העתיקות, יחד עם אתרא קדישא – ביצוע של עבודות של הכפלת המסילה.

יצחק חקי הראל: מתקדמים על פי מה שאנחנו סיכמנו בשטח.

יצחק חקי הראל: דיבר כאן סגן ראש עיריית רמלה, אנחנו בראש ובראשונה נותנים פיתרון לתושבי רמלה.

יצחק חקי הראל: יש שאטל קבוע בין תחנת רמלה לתחנת לוד.

יצחק חקי הראל: דהיינו, הנוסעים לא נפגעים.

יצחק חקי הראל: הדבר השני, משך העבודות כפי שאני ראיתי אותו בשבוע שעבר בסיור, בדיקה, כיצד לשלב גם את הפגישה שלי עם ראש העיר, וגם עם הדרישות של אתרא קדישא - אני מניח שהתחנה לא תהיה סגורה יותר מחצי שנה.

עמיר פרץ: תודה.

אופיר אקוניס: יש לי שאלה למנכ"ל.

אופיר אקוניס: האם הוא יכול להבטיח שהוא יתגבר את השאטלים בימי ראשון וחמישי לאור מה שראינו אתמול?

יצחק חקי הראל: אנחנו -  - -

עמיר פרץ: אתה לא חייב לענות.

עמיר פרץ: הוועדה מחליטה שתי החלטות.

מרדכי יצחקי: אדוני היושב-ראש, אני רוצה להעיר הערה.

מרדכי יצחקי: ארגון אתרא קדישא הוא ארגון פרטי - - -

עמיר פרץ: אנחנו לא ניכנס לזה, אני אומר לך מה עושים עם זה.

עמיר פרץ: אנחנו לא ניכנס לזה, אתה יודע לאן הדיון הזה יכול לגרור אותנו.

עמיר פרץ: מוטי, קיבלת די זמן, אנחנו מסכמים.

עמיר פרץ: יש סוגיות שלא נדונו בהרחבה כמו הסוגיה שהעלה כאן ממלא מקום ראש עיריית רמלה.

עמיר פרץ: הנושאים האחרים יועלו.

עמיר פרץ: כפי שהיושב-ראש הודיע, הישיבה תימשך.

עמיר פרץ: אנחנו מבקשים מהמנכ"ל לתת לנו שתי תשובות ברורות, ותעביר אותן בכתב עד סוף השבוע או בהודעה ליושב-ראש - בכל דרך שתמצא לנכון.

עמיר פרץ: האחת, אתם אמרתם  שמייד אחר כך - - - עם כל גורמי התחבורה כדי להגביר ולפתור את בעיית התנועה החלופית שאתם תיצרו באמצעות שאטלים, או הסכם כזה או אחר.

עמיר פרץ: אם בסופו של דבר הדבר העניין ייתקע בגלל בעיות של רישיונות כאלו ואחרים, יכול להיות שנצטרך לזמן לפה את שר התחבורה, ושהוא ייתן תשובה לעניין.

עמיר פרץ: אבל, תנו לנו תשובות האם הגעתם להסדרים חלופיים שיקלו על המצוקה שנוצרת.

עמיר פרץ: הדבר החשוב ביותר, כי צוואר הבקבוק הוא בעובדה שיש לך קרונות שמושבתים - אנא העבירו לנו, בבקשה, לוח זמנים שלהערכתכם הקרונות האלה או יחזרו להיות שמישים, או ייצאו בכלל מהמערך שלך, ואז זה פותח בעיה בהיקפים אחרים שתדרוש מאיתנו דיון מיוחד.

עמיר פרץ: תודה רבה לכולכם.